Елисавета Багряна
Честита Ви Нова година

chitanka.info

На мама, която от сутрин до вечер

се труди, без миг да почине —

да бъдем нахранени, здрави, облечени,

— честита й Нова година!

На татко ни, който с любов управлява

нова машина за благо на нас,

на народ и държава —

— честита му Нова година!

На батко ни, който далеч в океана

с моряци смели замина —

да служи под родното знаме развяно, —

— честита му Нова година!

На нашите мили и скъпи учители,

които ни учат да минем

от клас в клас успешно — прилежни, възпитани,

— честита им Нова година!

На нас учениците, които днес раснем,

под ваша закрила —

— честита ни Нова година!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.